Revin „Trenurile Soarelui” către litoral. Ce orașe vor avea curse directe spre mare
Programul estival de transport ”Trenurile Soarelui” începe de vineri noapte. Turiștii vor avea la dispoziție 30 de trenuri care vor asigura zilnic legături directe din toată țara cu stațiunile de la Marea Neagră și cu Delta Dunării, până la începutul lunii septembrie. Toate trenurile InterRegio estivale au în compunere vagoane clasă climatizate, dotate cu prize electrice pentru încărcarea bateriei laptop-ului sau a telefonului mobil, toalete ecologice, uși de acces și intermediare semiautomate, precizează CFR Călători.